نجم سیټهې د پاکستان کرکټ بورډ نوی مشر ټاکلی شوی 
نجم سیټهې چې صحافي هم پاتې شوی دی، ویلي د ویسټ انډیز دورې لپاره د ټیم انتخاب هم کوي. د جولائي په میاشت کې د ویسټ انډیز دوره کې به پاکستان د ویسټ انډیز سره پنځه ون ډی او دوه ټې ټونټي میچونه کوي
وزیراعظم نواز شریف نجم سیټهې د پاکستان کرکټ بورډ نوی موقتي مشر یا چیئر مین مقرر کړی دی. نواز شریف دغه گام د عدالت د یو امر ورسته اخستی دی. نجم سیټهې چې د پنجاب موقتي اعلا وزیر هم پاتې شوی دی، د اسلام اباد هائي کورټ د امر ورسته د کرکټ بورډ نوی مشر ټاکلی شوی دی. عدالت د پاکستان کرکټ بورډ پې سې بي پخواني مشر زکا اشرف ته د دندې نه ترسره کولو امر کړی وو. د ذکا اشرف د ټاکل کیدو په سر په دې وجه لانجه راپورته شوي وه چې د هغه تقرري د صدر اصف علي زرداري په د اثر دلاندې شوي وه. د کرکټ پخواني لوبغاړو او چارواکو د ذکا اشرف د ټاکنې مخالفت کړی وو چې دا په سیاسي بنیادونو شوي وه. ذکا اشرف د پې سې بي وړمبی مشر وو چې د انټرنیشنل کرکټ کاونسل ائین کې د تبدیلۍ ورسته منتخب شوی وو. ايي سې سې د کرکټ په چارو کې د سیاسي اثر ختمولو د پاره خپل ائین کې تبدیلي کړې ده. ذکا اشرف د دندې نه لرې کولو ورسته عدالت بین الصوبائي کمیټۍ ته امر کړی وو چې د پې سې بي موقتي یا عبوري مشر ووټاکي. د پې سې بي یو چارواکې شکیل شیخ ایسوسې ایټډ خبرې ادارې ته ویلي نجم سیټهې ته ویل شوي چې د پې سې بي بیا تنظیم سازي او د بورډ ائین ته بیا کتنه وکړي. نجم سټهې خپله ای ایف پې خبرې ادارې ته ویلي وزیراعظم هغه ته په محدوده کچه د ذمه واریو ترسره کولو امر کړی دی او هغه ددغه ذمه واریو پوره کولو هر کوشش کوي. نجم سیټهې چې صحافي هم پاتې شوی دی، ویلي د ویسټ انډیز دورې لپاره د ټیم انتخاب هم کوي. د جولائي په میاشت کې د ویسټ انډیز دوره کې به پاکستان د ویسټ انډیز سره پنځه ون ډی او دوه ټې ټونټي میچونه کوي.